Узнікаюць вечныя пытанні, і першае з іх: хто вінаваты? Той, хто падпісаў указ аб будаўніцтве дадзенага завода па састарэлай тэхналогіі адбельвання цэлюлозы хлорам. Адсюль — і экалагічныя праблемы. Падчас пробных пускаў у Светлагорску няма чым дыхаць, у вёсцы Якімава Слабада таксама. Мала таго, на суседніх прадпрыемствах людзям немагчыма працаваць. Напрыклад, на ВА "Хімвалакно" людзі працуюць у начную змену і скардзяцца начальству, што немагчыма дыхаць. Начальства выклікае іх на дыван і ставіць ультыматум: забудзьцеся пра пах — інакш будзеце звольненыя. А калі рабочыя звяртаюцца ў медпункт (горла пяршыць) ім раяць: палашчыце горла фурацылінам.